WHAIR คว้ารางวัล “Outstanding REIT Performance Awards”
WHAIR คว้ารางวัล "Outstanding REIT Performance Awards" บนเวที SET Awards 2022 สะท้อนถึงการดำเนินธุรกิจเติบโตยั่งยืน
WHAIR คว้ารางวัล "Outstanding REIT Performance Awards" บนเวที SET Awards 2022 สะท้อนถึงการดำเนินธุรกิจเติบโตยั่งยืน
4 พ.ย. 2565

นางสาวจารุชา สติมานนท์ กรรมการผู้จัดการ บริษัท ดับบลิวเอชเอ อินดัสเตรียล รีท แมนเนจเม้นท์ จำกัด เปิดเผยว่า ปีนี้ถือเป็นปีที่สำคัญของกองทรัสต์ WHAIR โดยได้รับรางวัล Outstanding REIT Performance Awards จากงาน SET Awards 2022 ที่จัดโดยตลาดหลักทรัพย์แห่งประเทศไทย (ตลท.) ซึ่งรางวัลดังกล่าวสะท้อนให้เห็นถึงผลการดำเนินงานที่ผ่านมาของกองทรัสต์ WHAIR ที่มีผลการดำเนินงานที่เติบโตอย่างโดดเด่นและยั่งยืนเหนือสภาวะเศรษฐกิจและอุตสาหกรรมในสถานการณ์โควิด-19 ที่ผ่านมา ควบคู่ไปกับการกำกับดูแลกิจการที่ดี รวมทั้งสามารถปฏิบัติตามกฎเกณฑ์ของตลาดหลักทรัพย์ฯ ได้อย่างดีเยี่ยม
โดยปีนี้ทางกองทรัสต์มีแผนเข้าลงทุนในสิทธิการเช่าที่ดินและอาคารโรงงาน คลังสินค้าเพิ่มเติม ครั้งที่ 4 มูลค่าไม่เกิน 1,345.89 ล้านบาท ในทำเลที่ตั้งอยู่ในเขตพัฒนาพิเศษภาคตะวันออก EEC จ.ชลบุรี จ.ระยอง และนิคมอุตสาหกรรมไฮเทค กบินทร์ จ.ปราจีนบุรี ซึ่งถือเป็นทำเลบนจุดยุทธ์ศาสตร์และเป็นศูนย์กลางการดำเนินธุรกิจโรงงานให้เช่าและคลังสินค้าให้เช่าที่สำคัญที่สุดแห่งหนึ่งของประเทศ โดยจะทำการเสนอขายการเพิ่มทุนหน่วยทรัสต์ครั้งที่ 3 และคาดว่าจะสามารถเสนอขายแล้วเสร็จภายในช่วงปลายปี 65 นี้ หลังเข้าลงทุนกองทรัสต์จะมีมูลค่าทรัพย์สินรวมกว่า 13,000 ล้านบาท กองทรัสต์ WHAIR  ถือเป็นตัวเลือกของการลงทุนที่ได้รับผลตอบแทนดีในเขตพื้นที่ EEC และมีโอกาสเติบโตอย่างมั่นคงในอนาคต